Rafael Benítez

Rafaelis „Rafa“ Benitesas Maudesas (sutr. Rafa Benítez, g. 1960 m. balandžio 16 d. Madride) – buvęs ispanų futbolininkas.

 Trenerio karjera 

 Valencia CF 

2001 m. R. Benitesui pakeitus Hektorą Kuperį tapo Valencijos CF vyr. treneriu. Su nauju treneriu komanda 2001–2002 m. ir 2003–2004 metais tapo La Ligos čempionais ir tais pačiais metais buvo laimėta UEFA taurė. Taip pat buvo apdovanotas kaip „Metų treneris“.

 Liverpool FC 

2004 m. birželio 16 d. R. Benitesas buvo paskirtas nauju Liverpool FC vyr. treneriu. Pirmą sezoną su R. Benitesu komanda Premier Lygą baigė penkta ir pasiekė Anglijos lygos taurės finalą, bet po pratesimo nusileido Chelsea komandai rezultatu 3-2. Dėl prastų komandos rezultatų 2009–2010 m. sezone R. Benitezas buvo priverstas palikti Liverpulio klubą.http://news.bbc.co.uk/sport2/hi/football/teams/l/liverpool/8719210.stm

Europos čempionai

2004–2005 m. UEFA Čempionų lygoje laimėjus prieš tokius klubus kaip Grazer AK, Olympiakos, Bayer Leverkusen, Juventus ir pusfinalyje nugalėjus Chelsea, toliau sekė finalas ir AC Milan. Po pirmo kėlinio AC Milan pirmavo prieš Liverpool FC net 3:0 ir čempionai jau atrodė aiškūs. Tačiau atsitiko visai priešingai. Steveno Gerrardo, Vladimíro Šmicero ir Xabi Alonso įvarčių dėka lygybė rungtynėse buvo atstatyta ir pasibaigus antram kėliniui švieslentė rodė rezultatą 3:3. Pratęsime įvarčių įmušta nebuvo ir nugalėtojui išaiškinti prireikė baudinių serijos. Joje Liverpoolio vartininkas Jerzy Dudek atrėmė du varžovų smūgius ir „padovanojo“ Liverpulio komandai istorinę penktąją Čempionų lygos taurę. Šis finalas, vadinamas „Stambulo stebuklu“, laikomas vienu geriausių Čempionų lygos istorijoje.

 Internazionale 

2010 m. birželio 10 d. buvo paskirtas Milano „Inter“ vyr. treneriu.http://news.bbc.co.uk/sport2/hi/football/europe/8724605.stm Rugpjūtį R. Benitezas iškovojo pirmą trofėjų už Milano „Inter“ vairo – Italijos futbolo supertaurę, kurios finale buvo įveikta AS Roma. Gruodžio mėnesį su komanda laimėjo FIFA Pasaulio futbolo klubų taurę, finale įveikę stipriausią Afrikos komandą TP Mazembe rezultatu 3:0. 2010 m. gruodžio 23 d. R. Benitezas po nesutarimų su vadovybe ir serijos prastų rezultatų Serie A pirmenybėse buvo atleistas iš klubo.http://news.bbc.co.uk/sport2/hi/football/europe/9302348.stm

 Chelsea 

2012 m. lapkričio 12 d., atleidus Roberto di Matteo, R. Benitesas buvo paskirtas laikinuoju Chelsea FC treneriu. „Aristokratai“ sezoną baigė trečioje lygos vietoje bei triumfavo UEFA Europos lygos pirmenybėse.

 Napoli 

2013 m. gegužės 27 d. Twitter socialiniame tinklalapyje buvo paskelbta, kad R. Benitesas pasirašė sutartį su SSC Napoli klubu. Neapolyje Rafa praleido dvejus metus, per kuriuos spėjo laimėti Coppa Italia ir Italijos futbolo supertaurės trofėjus.

 Real Madrid 

2015 m. birželio 3 d. buvo paskirtas Madrido „Real“ vyriausiuoju treneriu ir pasirašė trejų metų kontraktą. Sezoną Ispanijos pirmenybėse Real pradėjo dešimčia nepralaimėtų mačų iš eilės, tačiau vėliau sekė nesėkmės susitikimuose su Sevilla FC ir FC Barcelona komandomis. Praėjus pusmečiui nuo jo paskyrimo, R. Benitezas buvo atleistas. To priežastimi įvardijami nepopuliarumas tarp sirgalių, prasti santykiai su komandos žvaigždėmis ir blogi rezultatai prieš stiprias komandas.https://www.theguardian.com/football/2016/jan/04/rafael-benitez-sacked-real-madrid-manager-zinedine-zidane

 Newcastle United 

2016 m. kovą pasirašė trejų metų sutartį su dėl išlikimo Premier lygoje kovojančia Newcastle United ekipa.https://www.theguardian.com/football/2016/mar/11/newcastle-rafael-benitez-new-manager Nors sezoną komanda ir baigė šešių nepralaimėtų rungtynių serija, tačiau to nepakako išlikti aukščiausiame divizione. Pasibaigus sezonui Rafa su klubu pasirašė naują trejų metų trukmės kontraktą. Į Premier lygą R. Benitezo komandai pavyko grįžti jau po pirmo sezono Futbolo lygos čempionate, kuriame praleisti metai buvo vainikuoti pirmąja vieta.

 Pasiekimai 
Real Madrid U-19

 1991, 1993 Ispanijos U-19 taurė
 1993 Ispanijos U-19 lyga

CF Extremadura

Antra vieta
 1997–1998 Segunda Division

CD Tenerife
 2000–2001 Trečia vieta. Pateko į aukštesnę lygą

Valencia CF
 2001–2002, 2003–2004 La Liga (Ispanijos čempionatas)
 2003–2004 UEFA taurė

Liverpool FC

Pirma vieta
 2004–2005 UEFA Čempionų lyga
 2005 Europos Supertaurė
 2006 FA Taurė
 2006 FA Community Shield

Antra vieta
 2005 Anglijos lygos taurė
 2005 FIFA pasaulio klubų čempionatas
 2006–2007 UEFA Čempionų lyga

Internazionale
 2010 Italijos supertaurė
 2010 Pasaulio klubų taurė

Chelsea

 2012–2013 UEFA Europos lyga

Napoli
 2013–2014 Coppa Italia
 2014 Italijos supertaurė

Newcastle United
 2016–2017 Futbolo lygos čempionatas

Asmeniniai
 2001–2002 Don Balón apdovanojimas (1)
 2003–2004, 2004–2005 m. UEFA metų treneris (2)
 2005 m. lapkritis, 2005 m. gruodis, 2007 m. sausis, 2008 m. spalis, 2009 m. kovas Premier lygos mėnesio treneris (5)
 2016 m. spalis Futbolo lygos čempionato mėnesio treneris

 Išnašos 

 Nuorodos 
 Transfermarkt (žaidėjas)
 Transfermarkt (treneris)

Kategorija:Ispanijos futbolo treneriai
Kategorija:Ispanijos futbolininkai
Kategorija:Liverpool FC treneriai